***Blazing Angels: Squadrons of WWII*** er et flysimulatorspill til Xbox, Xbox 360, PlayStation 3 og Wii som kom ut i 2006. Spillet er satt til andre verdenskrig, og gir spilleren tilgang til 46 forskjellige jagerfly fra den æraen, og mulighet til å delta i diverse slag og andre hendelser. Flerspillermodusen lot opptil 16 spillere spille samtidig med hverandre.

Historien følger en skvadron, med kallenavnet Angels of Dunkirk, gjennom forskjellige kamper og oppdrag fra andre verdenskrig. Dette inkluderer slaget om Storbritannia, frigjøringen av Paris, slaget ved Midway, D-dagen og slaget om Berlin.

Oppfølgeren, *Blazing Angels 2: Secret Missions of WWII*, kom ut i 2007.

Handling
--------

Spillet begynner i Storbritannia i 1940, hvor flere amerikanske piloter har meldt seg frivillig til Royal Air Force. De får blant annet oppdrag i Nord-Afrika for å rekognosere og deretter hjelpe de britiske styrkene som skal angripe tyske linjer i en ørken i Libya. Etter dette blir skvadronen sendt tilbake til USA for å hjelpe til med å trene flere amerikanske piloter. Samtidig som skvadronen er stasjonert på Hawaii, lanserer den japanske keiserlige marinen et overraskelsesangrep på Pearl Harbor. Med USA engasjert i krigen mot Japan, blir skvadronen sendt på en rekke oppdrag mot japanske styrker i Stillehavet.

Først legger de ut på et oppdrag for å ødelegge en japansk konvoi, inkludert et transport-skip i Korallhavet, og deretter kjemper de i slaget ved Midway. Etter en rekke oppdrag over Stillehavet blir de sendt tilbake til Europa, for å delta i et angrep på tyske skip i Norge. Der legger de også merke til en hemmelig tysk base for tungtvann, som de må ødelegge. Etterpå fortsetter de med å dekke de allierte landingene i Normandie. Med verdenskrigen som nærmer seg slutten, blir skvadronen sendt på et siste oppdrag inn i Berlin rett før sovjetiske soldater skal angripe byen.

Referanser
----------

1. ↑  Fish, Eliot (6. mai 2006). «Blazing Angels: Squadroms of WWII». *The Sydney Morning Herald* **(engelsk)**. Besøkt 22. mai 2023.
2. ↑  Castro, Juan (12. desember 2006). «Blazing Angels: Squadrons of WWII Review». *IGN* **(engelsk)**. Besøkt 22. mai 2023.
3. ↑  «Blazing Angels Review». *IGN* **(engelsk)**. 23. mars 2007. Besøkt 22. mai 2023.
4. ↑  «PS3 version of Blazing Angels flies into stores». *Gaming Nexus* **(engelsk)**. Besøkt 22. mai 2023.
5. ↑  Cooke, Alex (19. september 2007). «Blazing Angels 2: Secret Missions of WWII review». *Gamesradar* **(engelsk)**. Besøkt 22. mai 2023.

Eksterne lenker
---------------

* (en) *Blazing Angels: Squadrons of WWII* på Steam Rediger på Wikidata

* (en) *Blazing Angels: Squadrons of WWII* hos MobyGames Rediger på Wikidata

* (en) *Blazing Angels: Squadrons of WWII* på Metacritic Rediger på Wikidata

* (en) *Blazing Angels: Squadrons of WWII* hos Giant Bomb Rediger på Wikidata

* (en) *Blazing Angels: Squadrons of WWII* hos Internet Game Database Rediger på Wikidata

* (en) *Blazing Angels: Squadrons of WWII* hos GameFAQs Rediger på Wikidata

* (en) *Blazing Angels: Squadrons of WWII* hos GameFAQs Rediger på Wikidata

* (en) *Blazing Angels: Squadrons of WWII* hos GameFAQs Rediger på Wikidata

* (en) *Blazing Angels: Squadrons of WWII* hos GameFAQs Rediger på Wikidata

Portal: Videospill